JY LEES NOU Kyk: Bobby bult sy spiere en maak saam sus Karlien 'n verskil in behoeftige kinders se lewe
Dis duidelik sing en toneelspeel is nie al wat die bekende broer en suster doen nie; hul harte is ook groot vir liefdadigheid!
Die sanger Bobby van Jaarsveld en sy sangeres-suster, Karlien van Jaarveld, het Maandag se vakansiedag gebruik om 'n verskil in behoeftige kinders se lewe te maak. Kyk: Bobby van Jaarsveld ontdek Face Swap en die resultaat is skreeusnaaks! Hulle het hard geverf en gebou aan Pikanini Educare-dagsorgsentrum in Benoni aan die Oos-Rand. Die vrolike sentrum se deure het Dinsdag geopen en bied versorging en opvoeding aan kinders wat dit nie so breed het nie.
Harde, maar lekker werk! Kan nie wag dat die kids more moet kom nie. Hulle gaan dit so geniet! #BenoniDagsorgSentrum pic.twitter.com/Mlj1ezRj2x — ronelbrink (@ronelbrink) May 2, 2016
Dit val onder die vaandel van die aktrise Hanna Grobler se liefdadigheidsorganisasie Hanna Charity and Empowerment Foundation.
Bobby en Karlien se jonger suster, Cara Brink, en hul ma, Ronel Brink, het almal hard saamgewerk aan die projek. Lees ook: Hoekom was Karlien van Jaarsveld op 'n drup? Cara het verlede jaar matriek geskryf en is vanjaar vir 'n brugjaar voltyds 'n vrywilliger by Hanna se liefdadigheidsorganisasie. Ronel is ook gedurig aktief betrokke en help graag met geldinsamelings. Sy skerts sy is die projek se bestuurder wat seker maak elkeen doen sy of haar deel. Selfs Karlien se tweelingseuns, Daniël en Eliah, het gister ingespring en gehelp verf.
Hier word baie hard gewerk! @bobbyvjaarsveld was baie opgewonde om dié trok te bestuur! Daniël en Eliah verf ook! pic.twitter.com/aj6QqP7ZKQ — ronelbrink (@ronelbrink) May 2, 2016
Ronel verduidelik die projek kom nadat Bobby en Karlien onlangs by Jacaranda FM se gholfdag gesing het. Die radiostasie se liefdadigheidsprogram Good Morning Angels het vir hulle R50 000 gegee om aan 'n liefdadigheidsorganisasie van hul keuse te skenk. Die broer en suster wou graag terugploeg waar die behoefte groot is. Hulle het met Hanna gesels en besef daar is 'n behoefte vir 'n dagsorgsentrum in 'n woonwapark in Benoni. Die geld is aangewend vir die oprigtingskoste hiervan. Ronel het op Twitter geskryf watter voorreg die harde werk vir hulle almal was. "Dit was 'n baie besige maar baie vervullende dag." Sy het bygevoeg dat dit baie spesiaal was om die projek saam met haar kinders aan te pak.
Dit was spesiaal om hierdie projek saam my kinders te kon doen vandag. #BenoniEducareDagsorgSentrum pic.twitter.com/JX4tycexGW — ronelbrink (@ronelbrink) May 2, 2016